|  |  |
| --- | --- |
| ГРБОВИ ЗА МЕМОРАНДУМ | Republika SrbijaAutonomna Pokrajina Vojvodina**Pokrajinsko tajništvo za obrazovanje, propise,****upravu i nacionalne manjine – nacionalne zajednice**Bulevar Mihajla Pupina 16, 21000 Novi SadT: +381 21 456 217, 487 4604 F: +381 21 456 217ounz@vojvodina.gov.rs |
|  | KLASA: 128-90-22/2023-05 | DATUM: 22. 2. 2023. |

Na temelju članka 24. stavka 2. Pokrajinske skupštinske odluke o pokrajinskoj upravi („Sl. list APV“, broj: 37/2014, 54/2014 – dr. propis, 37/2016, 29/2017, 24/2019, 66/2020 i 38/2021) u vezi s člancima 11. i 23. Pokrajinske skupštinske odluke o proračunu Autonomne Pokrajine Vojvodine za 2023. godinu („Službeni list APV“, broj: 54/2022), a u vezi s Pokrajinskom skupštinskom odlukom o dodjeli proračunskih sredstava za unapređivanje položaja nacionalnih manjina – nacionalnih zajednica i razvoj multikulturalizma i tolerancije („Službeni list APV“ broj: 8/2019), na temelju članka 3. stavka 1. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za unapređivanje položaja nacionalnih manjina – nacionalnih zajednica i razvoj multikulturalizma i tolerancije u Autonomnoj Pokrajini Vojvodini („Službeni list APV“, broj: 7/2023), u okviru projekta „Afirmacija multikulturalizma i tolerancije u Vojvodini“, Pokrajinsko tajništvo za obrazovanje, propise, upravu i nacionalne manjine – nacionalne zajednice raspisuje

**JAVNI NATJEČAJ**

**ZA SUFINANCIRANJE POTPROJEKTA „MULTIKULTURALIZAM NA KLIK“**

Javni natječaj se raspisuje za dodjelu dotacija Pokrajinskog tajništva za obrazovanje, propise, upravu i nacionalne manjine – nacionalne zajednice, registriranim pravnim osobama (udrugama, asocijacijama i drugim subjektima sa sjedištem na teritoriju Autonomne Pokrajine Vojvodine) za organizaciju 8 nagradnih natječaja od općeg javnog interesa, za učenike nižih i viših razreda osnovnih škola iz AP Vojvodine i to u području multikulturalizma, tolerancije i očuvanja i promoviranja etničke raznolikosti i kulturnog identiteta nacionalnih manjina – nacionalnih zajednica Vojvodine.

Javni natječaj se raspisuje na ukupan iznos od **700.000,00** dinara.

**I. OPĆI UVJETI NATJEČAJA**

Sredstva se dodjeljuju jednom izabranom korisniku za organizaciju 8 nagradnih javnih natječaja tijekom 2023. godine.

**II. UVJETI NATJEČAJA**

* Na Javni natječaj se mogu prijaviti isključivo registrirane pravne osobe – organizacije, udruge, asocijacije i drugi subjekti sa sjedištem na teritoriju Autonomne Pokrajine Vojvodine.
* Na Javni natječaj se ne mogu prijavljivati izravni i neizravni proračunski korisnici, trgovačka društva i nacionalna vijeća nacionalnih manjina.
* Na Javnom natječaju se dodjeljuju sredstva za organizaciju 8 nagradnih javnih natječaja sukladno sljedećim uvjetima:
	+ - * + nagradni natječaji se raspisuju za podnošenje radova na odabrane teme iz područja multikulturalizma, tolerancije, očuvanja i promoviranja etničke raznolikosti i kulturnog identiteta nacionalnih manjina – nacionalnih zajednica Vojvodine;
				+ nagradni natječaji su namijenjeni učenicima nižih i viših razreda osnovnih škola iz AP Vojvodine, od kojih su 4 namijenjena učenicima nižih razreda osnovnih škola, a 4 učenicima viših razreda osnovnih škola;
				+ nagradni natječaji su javni uz obvezu odabranog korisnika sredstava da pismenim putem (ili putem elektroničke pošte) obavijesti sve ustanove osnovnog obrazovanja u AP Vojvodini o uvjetima i rokovima natječaja;
				+ nagradni natječaji moraju biti realizirani u 2023. godini.
* Podnositelji prijave na Javni natječaj, uz prijavu, obvezno podnose i:
	+ - * + detaljno razrađen plan potprojekta i opis aktivnosti;
				+ prijedlog dinamike realizacije aktivnosti u 2023. godini;
				+ prijedlog tema i forme radova koji će biti predmet nagradnih natječaja;
				+ prijedlog nagradnog fonda i forme nagrađivanja;
				+ prijedlog proračuna potprojekta;
				+ prijedlog modela suradnje s Tajništvom u realizaciji potprojekta;
				+ službeni dokaz o registraciji podnositelja prijave (preslika).

**III. NAČIN PRIJAVE**

* Prijave se podnose u jednom primjerku, isključivo na natječajnim obrascima Tajništva;
* Natječajna dokumentacija se može preuzeti od **22. veljače** **2023.** godine u prostorijama Tajništva ili na internetskoj adresi www.puma.vojvodina.gov.rs
* Podnositelj može podnijeti samo jednu prijavu na Natječaj;
* Prijave na Natječaj se podnose na srpskom jeziku ili na jeziku nacionalne zajednice koji je u službenoj uporabi u Autonomnoj Pokrajini Vojvodini;
* Prijave se podnose osobno, predajom pisarnici pokrajinskih tijela pokrajinske uprave u Novom Sadu (zgrada Pokrajinske vlade) ili se upućuju poštom na adresu:

Pokrajinsko tajništvo za obrazovanje, propise,

upravu i nacionalne manjine – nacionalne zajednice

21000 Novi Sad

Bulevar Mihajla Pupina 16

S naznakom: JAVNI NATJEČAJ ZA SUFINANCIRANJE POTPROJEKTA „MULTIKULTURALIZAM NA KLIK“

* Natječaj je otvoren do **10. ožujka 2023**. godine.

**IV. OCJENJIVANJE PROJEKATA I ODLUČIVANJE O DODJELI SREDSTAVA**

* Podnesene prijave razmatra povjerenstvo koje imenuje pokrajinski tajnik za obrazovanje, propise, upravu i nacionalne manjine – nacionalne zajednice;
* Povjerenstvo neće uzimati u razmatranje nepravodobne i nepotpune ili nepravilno popunjene prijave, prijave koje nisu podnesene od strane ovlaštenih osoba, prijave ispisane nečitko ili grafitnom olovkom, kao ni prijave koje nisu predmet Natječaja;
* Kriteriji koji će se primjenjivati prilikom odlučivanja o izboru organizatora natjecanja:
	+ - * + prijedlog forme radova i tema nagradnih natječaja;
				+ kvaliteta prijedloga aktivnosti, ocjena efikasnosti i mogućnosti potpune realizacije cilja i teme Natječaja;
				+ prijedlog dinamike realizacije nagradnih natječaja tijekom 2023. godine;
				+ prijedlog forme nagrađivanja i proračuna potprojekta;
				+ prijedlog modela suradnje s Tajništvom u realizaciji potprojekta;
				+ prethodne aktivnosti podnositelja prijave u vezi s područjima na koje se odnose nagradni natječaji.
* Povjerenstvo neće uzimati u razmatranje prijave podnositelja kojima su dodijeljena sredstva na temelju prethodnih natječaja Tajništva, a nisu izmirili preuzete obveze po tim natječajima;
* Tajništvo zadržava pravo od podnositelja prijave, po potrebi, zatražiti dodatnu dokumentaciju i informacije ili izaći na lice mjesta, odnosno za dodjelu sredstava odrediti ispunjenje dodatnih uvjeta;
* Rješenje o dodjeli sredstava donosi pokrajinski tajnik, na temelju prijedloga natječajnog povjerenstva;
* Prijave i priložena dokumentacija ne vraćaju se podnositeljima;
* S podnositeljem prijave kojem su odobrena sredstva Pokrajinsko tajništvo za obrazovanje, propise, upravu i nacionalne manjine – nacionalne zajednice će sklopiti ugovor o sufinanciranju aktivnosti, po osnovi kojeg će sredstva biti isplaćena;
* Rezultati javnog natječaja se objavljuju na službenoj internetskoj adresi Tajništva po završetku Natječaja.

Dodatne informacije o Javnom natječaju se mogu dobiti u Tajništvu, na broj telefona 021/487-4607, ili putem e-pošte aron.madaras@vojvodina.gov.rs.

 Pokrajinski tajnik

 Zsolt Szakállas, v.r.